kardosdrur/scandi-wiki huggingface dataset:
Valdemar Oldenburg

Valdemar (von) Oldenburg (født 1. december 1834 i Sorterup Præstegård ved Slagelse, død 6. juni 1918 i København) var en dansk juridisk embedsmand og overpræsident i København.

Oldenburg var søn af sognepræst Theodor Oldenburg og hustru Louise f. Rothe. Han blev student 1853, cand.jur. 1859, ansat i det slesvigske Ministerium, tog slesvigsk juridisk eksamen 1861, 1863 auditør, 1871 vicepolitidirektør i København, 1877 byfoged i Odense, 1888 birkedommer i Københavns Amts nordre Birk, 1900-10 overpræsident i København, 1910 gehejmekonferensråd. Myndig, repræsentativ, arbejdsivrig, fyldte Oldenburg i en sjælden grad de embedsstillinger, han efterhånden beklædte, og påtrykte dem sit præg.

Han bestred samtidig talrige andre offentlige og private hverv, navnlig af social og human karakter — formand for Nationalbankens repræsentantskab, for Bibelselskabet for Danmark, formand i bestyrelsen for Kronprinsesse Louises praktiske Tjenestepigeskole, formand i Foreningen af 1888 til Understøttelse af Dannebrogsridderes Efterladte, medlem af bestyrelsen for Fængselsselskabet i København, af Fængselsselskabernes fællesbestyrelse og af Københavns Understøttelsesforenings hovedbestyrelse, formand i Forsikringsselskabet Danebroges repræsentantskab, medlem af Centralkomitéen, medlem af bestyrelserne for aktieselskaberne Rosenborg Brøndanstalt og Faxe Kalkbrud og for Kreditkassen for Husejere i Kjøbenhavn. Særlig interesse nærede han for tuberkulosesagen, 1901-15 virkede han som en nidkær formand for Nationalforeningen til Tuberkulosens Bekæmpelse. Han var Storkorsridder af Dannebrog og Dannebrogsmand.

Han var gift med Henriette O. (død 1895), datter af kommandørkaptajn M.N. Suenson (død 1856) og hustru Augusta f. Stephansen.

Kilder 
 Salmonsens Konversationsleksikon
 Kraks Blaa Bog 1910

Eksterne henvisninger 
 

Foreningsformænd fra Danmark
Byfogeder fra Danmark
Overpræsidenter i København
Auditører fra Danmark
Valdemar
Danskere i 1800-tallet
Danskere i 1900-tallet
Storkors af Dannebrog
Personer i Kraks Blå Bog (afdøde)
Gehejmekonferensråder fra Danmark
Personer i Dansk Biografisk Leksikon
Ida af Lorraine

Ida af Lorraine (også Ida af Boulogne; c. 1040 – 13. april 1113) var en helgen og adelsdame.

Familie 
Hun blev født i Bouillon, Ardennerne, i det sydlige Belgien, datter af Gottfried af Niederlothringen og hans kone Beatrix af Lothringen. I 1057 giftede hun sig med Eustace af Boulogne. Sammen fik de tre sønner:
 Eustace af Boulogne, den næste greve af Boulogne
 Godfred af Bouillon, den første konge af Kongeriget Jerusalem
 Baldwin af Jerusalem, anden konge af Jerusalem.

Ida nægtede at bruge amme til sine sønner. I stedet ammede hun dem selv for at de ikke skulle korrumperes af ammens dårlige moral. Da de drog på korstog, bidrog hun til udgifterne dertil.

Liv 
Ida var religiøs aktiv og involveret i godgørende arbejde. Med sin mands død fik hun midlerne og friheden til at realisere flere af sine projekter. Hun grundlagde en række klostre:

 Sankt-Wulmer i Boulogne
 Vor Frues kapel 
 Sankt-Bertin
 Kloster Cappelle 
 Klosteret Le Wast 

Hun opretholdt en brevkorrespondance med Anselm af Canterbury. Nogle af Anselm's breve til Ida er overbevaret. 

Hun blev i tiltagende grad involveret i kirkens arbejde, om end hun tilsyneladende ikke selv blev en benediktinernonne, men at hun var en sekulær oblat i Benediktinerordenen.

Død og begravelse 
Ida døde den 13. april 1113, som er den dato hun æres. Traditionelt har hendes begravelsessted været angivet som Klosteret Sankt-Vaast. I 1669 blev hendes jordiske rester flyttet til Paris og i 1808 til Bayeux.

Noter

Kilder 
 
 
 
 

Benediktinere
Saligkårede
Helgener fra Frankrig
Pharaoh

Pharaoh er et isometrisk by-bygnings-computerspil, der foregår i oldtidens Egypten. Spillet blev udviklet af Impressions Games og udgivet af Sierra Entertainment til Windows-baserede computere. Spillet involverer opbyggelsen og ledelsen af bosættelser og byer i oldtidens Ægypten. Det er det første spil med sådant et tema i City Building Series-serien.

Spillet blev udgivet 31. oktober 1999 og fik senere en udvidelsespakke, Cleopatra: Queen of the Nile, udviklet af BreakAway Games, det følgende år.

Spilbeskrivelse 
Pharaoh benytter den samme spilmotor som Caesar 3, der også blev lavet af Sierra Entertainment, og kommer med mange forbedringer men også undtagelser. Spillet har begrænset AI, politimænd vil ofte have lettere ved at overvåge ørkenområder end bymidter, hvis spilleren ikke har benyttet tilstrækkelige vejspærringer.

Alle scenariomissioner har omkring 5 mål, som spilleren skal have fuldført for at kunne få adgang til næste bane. Disse mål kan f.eks. være god økonomi, stort befolkningstal eller god hygiejne m.m.

Der er fem bedømmelsesskalaer: befolkningstal, en skala der viser hvor mange folk der bor i byen; kultur, en skala der viser hvor mange af byens folk der har adgang til religiøse bygninger; monument, en skala der viser hvor færdige byens monumenter er; velstand, en skala der viser hvor rig byen og dens befolkning i gennemsnittet er; kongerige, en skala der viser byens relationer med faraoen og de øvrige byer i området.

Windows-spil
Strategispil
Computerspil fra 1999
Portugals præsidenter

Portugal blev til en republik i 1910. Portugals præsidenter har været:

Første republik (1910-26) 
...

Militærdiktatur og Estado Novo (1926-74) 
...
 Óscar Carmona (1926-51)
 António de Oliveira Salazar (1951)
 Francisco Craveiro Lopes (1951-58)
 Américo Thomaz (1958-74)

Tredje republik (1974 – ) 
...
 António de Spinola (1974)
 Francisco da Costa Gomes (1974-76)
 António Ramalho Eanes (1976-86)
 Mário Soares (1986-96)
 Jorge Sampaio (1996-2006)
 Aníbal Cavaco Silva (2006–2016)
 Marcelo Rebelo de Sousa (siden 2016)

Se også 
 Portugals premierministre

 
Politikere fra Portugal
Lister over præsidenter
Martin Arlofelt

Martin Arlofelt (født 25. januar 1985) er en dansk tidligere fodboldspiller, der senest spillede for HB Køge, hvor han spillede som forsvarspiller.

Karriere 
Martin Arlofelt startede fodboldkarrieren i Brøndby, inden han senere med stor succes skiftede til Køge BK for siden at rykke videre til Herfølge Boldklub.

Forsvarsspilleren vil efter indstillingen af karrieren spille 7-mandsfodbold i fodboldklubben ØZ i København med vennerne. Derudover ville han koncentrere sig sin uddannelse til el-installatør.

Personligt liv 
Martin Arlofelt blev d. 17. August 2013 gift med Camilla Arlofelt. Som uddannet el-installatør i 2013 varetager nu den autoriseret del i Svend Lajer & Søn el-anlæg A/S.

Referencer

Eksterne henvisninger 

Fodboldspillere fra Danmark
Fodboldspillere fra Brøndby IF
Fodboldspillere fra Køge Boldklub
Fodboldspillere fra Herfølge Boldklub
Fodboldspillere fra HB Køge
Personer fra Hvidovre
Sebastian Andersen

Sebastian Lykke Andersen (født 23. december 1988 i Køge) er en dansk tidligere professionel fodboldspiller.

Klubkarriere

Herfølge Boldklub / HB Køge 
Sebastian Lykke Andersen, der også bliver kaldt Sebbe, er født i Køge og fik sin fodboldopdragelse i Solrød FC. Senere skiftede han til Herfølge Boldklub, hvor han først spillede på klubbens U19-hold, inden han i sommeren 2009 fortsatte med over i HB Køge, da fodboldklubben fra Køge-forstaden blev fusioneret med Køge Boldklub. 

I 2008 blev Sebastian kåret til Årets Talent i Herfølge BK, og blev i slutningen af januar 2008 belønnet med en ny toårig kontrakt.

Hos HB Køge nåede Sebbe at spille 15 superligakampe og score to mål, inden han den 1. februar 2010 fortsatte karrieren i Esbjerg fB.

Esbjerg fB / AC Horsens (udleje) 
Sebastian havde underskrevet en kontrakt med Esbjerg fb som først ikke ville være gældende før sommeren 2010, men alligevel blev klubberne i februar enige om, at han skulle skifte med øjeblikkelig virkning.

I første sæson blev det til tre kampe i foråret. I den efterfølgende sæson spillede han 14 kampe for Esbjerg i efteråret, men blev i vinterpausen udlejet til AC Horsens, hvor han er noteret for 13 optrædener i resten af sæsonen. Da Sebastian Andersen i sommeren 2011 vendte tilbage fra lejeopholdet i AC Horsens var Esbjerg-mandskabet i mellemtiden rykket ned i 1. division.

I sæsonen 2011/12 var han fast mand i startopstillingen, da Esbjerg Fb skulle kæmpe sig tilbage til landets bedste fodboldrække. Den igangværende sæson blev indledt sammen med Esbjerg, efter at klubben var kommet tilbage i Superligaen

Viborg FF (2013) 
I september 2013 skiftede Andersen til Viborg FF på en etårig kontrakt, der netop var rykket op i Superligaen. Kontrakten var gældende i sæsonen 2013-14. Det blev til få kampe for 1. holdet i de første 18 runder, og i vinterpausen skiftede han, på transfervinduets sidste dag, på en halvårlig lejeaftale til Hobro IK.

Hobro IK (2014) 
Eftersom Sebastian havde svært ved at få spilletid i Viborg, skiftede han til Hobro IK på en lejekontrakt den 31. januar 2014. Få dage senere fik han ophævet sin kontrakt med Viborg FF og skrev i stedet under på seks måneders aftale med Hobro IK.

Viborg FF (2014-2016) 
Den 28. juni 2014 blev det offentliggjort, at Andersen vendte tilbage til Viborg FF, som han seks måneder tidligere havde fået opsagt sin kontrakt med. Her blev han genforenet med sin træner træner i HB Køge, Auri Skarbalius. Han spillede 61 ligakampe, inden han forlod klubben i sommeren 2016, da han kontrakt udløb.

Hobro IK (2016-2017) 
Den 27. juni 2016 skiftede han igen til Hobro IK.

Fremad Amager 
Den 30. maj 2017 blev det offentliggjort, at Sebastian Andersen skifter til Fremad Amager.

Han stoppede i sommeren 2019 sin aktive fodboldkarriere grundet skader. Han nåede at spille 16 kampe for Fremad Amager på to sæsoner.

Referencer

Eksterne henvisninger 

Personer fra Køge
Fodboldspillere fra Esbjerg fB
Fodboldspillere fra Danmark
Fodboldspillere fra Herfølge Boldklub
Fodboldspillere fra HB Køge
Fodboldspillere fra AC Horsens
Fodboldspillere fra Viborg FF
Fodboldspillere fra Hobro IK
Fodboldspillere fra Fremad Amager
Roberto Saraiva Fagundas

Roberto Saraiva Fagundas (født 5. februar 1983) er en brasiliansk professionel fodboldspiller, som spiller på midtbanen. Han spiller for SC São Paulo i Brasilien. Han engang uden kontrakt efter at danske HB Køge ikke ville forlænge deres kontrakt med ham, han vendte derefter tilbage til hans hjemland Brasilien.

Referencer 

Fodboldspillere fra Brasilien
Fodboldspillere fra Grêmio Foot-Ball Porto Alegrense
Fodboldspillere fra Sport Club Internacional
Fodboldspillere fra Clube de Regatas do Flamengo
Fodboldspillere fra Herfølge Boldklub
Fodboldspillere fra HB Køge
Anders Simonsen

Anders Dahl Simonsen (født 9. marts 1983) er en dansk fodboldspiller, som spiller for B.93, hvor han spiller på midtbanen.

Eksterne henvisninger 
 Spillertrup på b93prof.dk

Fodboldspillere fra Danmark
Fodboldspillere fra Brønshøj Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra FC Roskilde
Fodboldspillere fra B.93
Stefan Hansen

Stefan Hansen (født 18. maj 1989) er en dansk professionel fodboldspiller, der spiller for FC Roskilde. Han har tidligere spillet i Hvidovre IF og HB Køge.

Karriere 
Stefan var 18 år, da han debuterede for Hvidovre.

Han skiftede den 1. september 2009 til den daværende superliga-klub HB Køge, efter at han havde spillet hele sin seniorkarriere i Hvidovre IF.

I 2012 skiftede han så tilbage igen til Hvidovre IF. 

Efter nedrykningen med Hvidovre IF i 2014 underskrev han en 2-årig kontrakt med FC Roskilde. Denne kontrakt blev i marts 2016 forlænget frem til sommeren 2018.

Referencer 

Fodboldspillere fra Danmark
Fodboldspillere fra Hvidovre IF
Fodboldspillere fra HB Køge
Fodboldspillere fra FC Roskilde
Janne Normann

Janne Normann (født 7. december 1938 i Odense) er en dansk journalist og tidligere folketingsmedlem for Det Radikale Venstre.

Normann blev uddannet på Helsingør Dagblad. Hun kom i 1961 til Fyns Tidende, hvor hun var indtil hun i 1968 blev ansat i DR.

I oktober 1979 blev hun opstillet til Folketinget i Skivekredsen og blev indvalgt allerede ved valget samme år. Hun var medlem af tinget til 1984, hvor hun blev afløst af Asger Baunsbak-Jensen. Derefter blev hun udpeget som rigsretsdommer og var en af de lægdommere, der deltog i sagen mod tidligere justitsminister Erik Ninn-Hansen. Hun blev i 1986 udpeget som den første formand for Det Dyreetiske Råd. Fra 1986 til 1989 var hun kommunalbestyrelsesmedlem og viceborgmester i Ejby Kommune.

Janne Normann er datter af tidligere minister A.C. Normann. 

Hun har skrevet bogen Det ustyrlige folkestyre fra 1986.

Privat bor hun i dag i Munkebo.

Kilder og eksterne henvisninger 
 KVINFO's ekspertdatabase

Journalister fra Danmark
Personer fra Odense
Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra Det Radikale Venstre
Viceborgmestre fra Det Radikale Venstre
Personer i Kraks Blå Bog
Beauvaisgrunden

Beauvaisgrunden er en ca. 15.700 m² stor, tidligere industrigrund på Ydre Østerbro i København, der i mange år (1969-2020) fremstod som et uplejet grønt område og primært anvendet til rekreative formål.

Grunden omkranses af Ringbanen (stykket mellem Ryparken og Bispebjerg stationer) og gaderne Rovsingsgade, Lyngbyvej/Helsingørmotorvejen og Lersø Parkallé og ligger således i grænselandet mellem den tætte bybebyggelse, et åbent område mellem to fingre og den meget trafikerede Hans Knudsens Plads. I umiddelbar tilknytning til grunden findes desuden et tidligere DSB-baneareal på ca. 5.000 m².

Grunden har navn efter den tidligere Beauvais-fabrik, der var koncernens første store fabrik med produktion af såvel fødevarer som dåser. Ud over fødevarefabrikken var der også et maskinværksted, en smedie og et blikkenslagerværksted. Fabrikken lukkede i 1969 og blev derefter nedrevet. I dag er der konstateret "udbredt og kraftig forurening". Trods det har området siden 1989 været anvendt til rekreative formål af især hundeluftere og skatere; den rummer stier, uplejede buske og træer, enkelte borde og bænke samt en uafhængigt opført skateboardbowle.

Københavns Kommune har ejet grunden siden 1983. Oprindeligt var det på tale at opføre et kulturhus på stedet, og under overborgmester Ritt Bjerregaard var området i spil som et af de steder, der skulle opføres billige boliger. Ingen af delene blev til noget, men i 2009 vedtog Borgerrepræsentationen en lokalplan for området, der gør det muligt at opføre blandet bolig- og erhvervsbebyggelse på grunden. Det var tanken, at byggeriet sammen med Kollektivhuset på den anden side af Lyngbyvej skal udgøre en slags byport til København, men det er ikke lykkedes at finde en investor til projektet,  der inkluderer det tidligere baneareal. I 2012 kom det frem, at en lokal Citroën-forhandler er ved at opføre et stort bilhus på det tidligere baneareal vest for Beauvaisgrunden. I forbindelse med etablering af cykelinfrastruktur i området, har den vestlige del af grunden været anvendt som byggeplads for entreprenøren og der er ved byggeriet etableret langsgående parkeringspladser på Rovsingsgade.

2020-2021 opføres 69 almennyttige boliger i 5 femkantede tårne på mellem 15 og 30 meters højde kaldet “High Five” på grunden.

Noter

Se også 

Etableret i 1850
Forsvundne bygninger, konstruktioner og anlæg i København
Industribygninger i København
Ophørt i 1970
Parker i København
Østerbro
Zzxjoanw

Zzxjoanw er et berømt fiktivt ord, som har narret logologer i mange år. Det blev indført af Rubert Hughes i hans bog The Musical Guide fra 1903. I bogen indeholdte en 252 sider lang ordbog, som forklarer udtale og definition af musiske udtryk og instrumenter. Det sidste ord i ordbogen var zzxjoanw, et falskt opslag, hvis definition var:

Kilder

Eksterne henvisninger 
 "The musical guide" fra 1903 på Google Books

Ord og vendinger
Hoax
Ferenc Dávid

Biskop Ferenc Dávid (født 1510 i Kolozsvár i Transylvanien (Cluj-Napoca i dagens Rumænien), død 15. november 1579) var grundlægger af den første unitarkirke i 1568, som fortsat findes i Rumænien og Ungarn.

Eksterne henvisninger 

Biskopper
Personer fra Cluj-Napoca
Johan 2. Zápolya

Johan 2. Sigismund Zápolya ( eller Szapolyai János Zsigmond; født 7. juli 1540 i Buda, død 14. marts 1571 i Gyulafehérvár) var konge af Ungarn fra 1540 til 1551 og fra 1556 til 1570 (under formynderskab af sin mor dronnning Isabella Jagiełło 1540-1559). Fra 1570 til 1571 var han den første fyrste af Transsylvanien.

Han var søn af Johan Zápolya.

Konger af Ungarn
Fyrster af Transsylvanien
Slægten Zápolya
Konger af Kroatien
Torda-ediktet

Torda-ediktet i 1568 var et tidligt forsøg på at skabe religionsfrihed i det kristne Europa. Johann 2. Zápolya udstedte ediktet og det var hofprædikanten Ferenc Dávid, som inspirerede kongen til det.

Europa i 1500-tallet
Herluf Jensenius

Herluf Ludvig Andreas Jensenius (født 5. oktober 1888 i København, død 17. juli 1966 i Hellerup) var en dansk bladtegner, især kendt fra Berlingske Tidende, hvor han var fast tegner fra 1934 til sin død. Han var blandt kendt for sit samarbejde med Viggo Barfoed (under pseudonymet "Ærbødigst") og for at revitalisere den satiriske årbog Blæksprutten.

Jensenius var uddannet lærer fra Blågård Seminarium 1909 og var selvlært tegner. Han modtog Eckersberg Medaillen i 1936 og Ingenio et arti i 1947.

Gift med Ellen Petersen. Parret flyttede i 1934 ind på kvisten i Rådhusstræde 1. Han boede der til sin død i 1966; hun til sin død i 1976. Svigersønnen Tobias Faber har beskrevet det jenseniuske hjem i erindringsbogen Kom indenfor. 

Eckersberg-medaljen modtog han for illustrationerne til H.C. Andersens eventyr Skyggen. I 1958 blev han udnævnt til ridder af Dannebrog.  Bedst huskes måske hans illustrationer til Peters jul. 

Farfar til skuespilleren Katrine Jensenius.

Noter

Eksterne henvisninger 
 
 

Tegnere fra Danmark
Modtagere af Eckersberg Medaillen
Personer fra København
Danskere i 1900-tallet
Lærere fra Danmark
Personer i Kraks Blå Bog (afdøde)
Modtagere af Ingenio et arti
Personer i Dansk Biografisk Leksikon
LogMeIn Hamachi

LogMeIn Hamachi er en virtual private network (VPN) shareware-applikation, hvormed der over internettet kan etableres direkte forbindelse mellem computere, som befinder sig bag en NAT-firewall, uden at det (i de fleste tilfælde) kræver rekonfigurering af disse. 

Applikationen skaber dermed en forbindelse over internettet, som meget nært emulerer situationen, hvor computerne er forbundet i et lokalnetværk. Hamachi findes indtil videre i en version for Microsoft Windows og Mac OS X, men har kun beta-version til Linux. Hamachi findes også, i en anderledes udgave end computerversionerne, til iOS og Android.

Brug 
Hamachi bliver ofte brugt til spil-servere. Når man laver en server til et spil så skal man sætte sit netværk op så det dur. Men med Hamachi så kan man simulere en slags LAN, selvom man er lang væk fra hinanden.

Noter 

Datanet
Freeware
Datanet-relaterede programmer til UNIX
Internet-software til Linux
Internet-software til OS X
Internet-software til Windows
910'erne f.Kr.

Århundreder: 11. århundrede f.Kr. – 10. århundrede f.Kr. – 9. århundrede f.Kr. 

Årtier: 960'erne f.Kr. 950'erne f.Kr. 940'erne f.Kr. 930'erne f.Kr. 920'erne f.Kr. – 910'erne f.Kr. – 900'erne f.Kr. 890'erne f.Kr. 880'erne f.Kr. 870'erne f.Kr. 860'erne f.Kr. 

År: 919 f.Kr. 918 f.Kr. 917 f.Kr. 916 f.Kr. 915 f.Kr. 914 f.Kr. 913 f.Kr. 912 f.Kr. 911 f.Kr. 910 f.Kr.

Begivenheder 
 915 f.Kr. – Kong Rehabeam af Kongeriget Juda dør.
 912 f.Kr. – Adad-Nirari II overtager tronen i Assyrien efter sin far Ashur-Dan II.
 911 f.Kr. – Kong Abiam af Kongeriget Juda dør.
 910 f.Kr. – Zhou yi wang af Zhou-dynastiet dør.

9. århundrede f.Kr.
Årtier
Motiv

Motiv har flere betydning:

 Motiv (musik) – den mindste enhed en melodi er opbygget af.
 Motiv (årsag) – årsagen til en bestemt handling.
 Motiv (afbildning) – en afbildning af et eller flere objekter.
 Motiv (tv-serie) - En krimiserie
Planoise

Planoise er et distrikt i Besançon østlige Frankrig med ca. 20.000 indbyggere

Infrastruktur 
 Al-Fath moske
 Kirke Saint Francis
 Kirke Cépée
 Planoise Stærk

Besançon
Distrikter
Impressions Games

Impressions Games var et computerspilstudie, der blev skabt af David Lester i England. Han solgte firmaet til Sierra Entertainment i 1995, der senere blev opkøbt af Cendant, som så blev opkøbt af Vivendi Universial (i dag kendt som Vivendi SA).

Impressions specialiserede sig i historiske strategispil og er mest kendte for deres City Building Series, herunder Caesar, Pharaoh og Zeus: Master of Olympus.

Mike Ryder, den tidligere præsident hos Sierra, gennemtvang en ændring af ledelsen i oktober 2001 under udviklingen af Lords of the Realm III. Rod Nakamoto blev udnævnt til ny direktør. Lords III blev Impressions' sidste spil og blev modtaget med middelmådige anmeldelser i marts 2004.

Studiet lukkede i april 2004, da Vivendi valgte at lukke mange af deres spilstudier. Mange af de tidligere ansatte hos Impressions gik senere over til studiet Tilted Mill Entertainment.

Tidligere bemærkelsesværdige ansatte omfatter Chris Beatrice og Peter Haffenreffer, medstifter af Tilted Mill Entertainment.

Studiets spil 

 Lords of the Realm III (2004)
 Emperor: Rise of the Middle Kingdom (2002)
 Master of Olympus - Zeus (2000)
 Master of Atlantis - Poseidon (2001)
 Acropolis (Samling)
 Pharaoh (1999)
 Cleopatra: Queen of the Nile (Udvidelsespakke)
 Caesar III (1998)
 Caesar: Platinum Edition (1999) (En samling af alle tre Caesar-spil)
 Caesar II (1995)
 Caesar (1992)
 Lords of Magic (1997)
 Lords of Magic: Legends of Urak (1998) (Udvidelsespakke)
 Lords of Magic: Special Edition (1999) (Samling)
 Grant-Lee-Sherman: Civil War 2: Generals (1997)
 Rise and Rule of Ancient Empires (1996)
 Robert E. Lee: Civil War General (1996)
 Lords of the Realm II (1996)
 Lords of the Realm II: Siege Pack (1997) (Expansion)
 Lords: Royal Collection (En samling af Lords of the Realm, 2 og dets udvidelsespakke)
 Spacebucks (1996)
 Ultimate Soccer Manager (1995)
 Ultimate Soccer Manager 2 (1996)
 Ultimate Soccer Manager 98 (1998)
 Casino De Luxe (1995)
 High Seas Trader (1995)
 Powerhouse (1995)
 Front Lines (1994)
 Lords of the Realm (1994)
 Cohort II (1993)
 Detroit (1993)
 The Blue and the Gray (1993)
 WW2 Air Force Commander (1993)
 Global Domination (1993)
 Paladin II (1992)
 Air Bucks (1992)
 Air Force Commander (1992)
 Conquest of Japan (1992)
 Crime City (1992)
 Charge of the Light Brigade (1991)
 Cohort: Fighting For Rome (1991)
 Breach 2
 Breach 3
 The Final Conflict
 Merchant Colony
 Paladin
 Rorke's Drift
 Rules of Engagement 2
 Twenty Wargame Classics
 When Two Worlds War

Referencer 

Computerspilsvirksomheder fra Storbritannien
Computerspilsvirksomheder fra USA
Jørgen Diemer

Jørgen Johannes Diemer (10. september 1916 i Fåborg Sogn – 23. september 2002 i Roskilde) var en dansk modstandsmand og politiker.

Jørgen Diemer var søn af forretningsfører Axel Thorvald Diemer og Ellen Magdalene født Varming. Diemer var opvokset i Sønderjylland og blev uddannet korrespondent. Under Besættelsen engagerede han sig i Dansk Samling og blev i 1941 leder af partiets kontor. Sammen med Flemming Juncker etablerede han modtagepladser for britiske flys nedkastninger til modstandsbevægelsen. Han udgav desuden flere illegale bøger. I marts 1944 blev han pågrebet af Gestapo og fænglset i Vestre Fængsel. Senere kom han til Horserød derefter i august 1944 til Frøslevlejren og måneden efter til Neuengamme, hvorefter han endte i arbejdslejren Porta Westfalica-Barkhausen.

Jørgen Diemer vendte tilbage til Danmark i 1945 med de hvide busser. Han etablerede sig som selvstændig håndværker og blev sidst i 1960'erne atter politisk aktiv – denne gang i Socialistisk Folkeparti, som han repræsenterede i Lejre Kommunalbestyrelse. Han var også formand for partiets organisation i Roskilde Amt.

Kilder 

Modstandsfolk fra Dansk Samling
Kommunalbestyrelsesmedlemmer fra SF
Danskere i 1900-tallet
Ofre for nazismen fra Danmark
Personer fra Sønderjylland (i Danmark)
Medlemmer af Studenternes Efterretningstjeneste